60 



Lidt om Glas og Glasmaleriet. 



Af Stud. mag. S. M. Jørgensen. 



Hvad Kulstoffet er i den organiske Verden, er paa en 

 Maade Kisel i den uorganiske. Det Første er Grundlaget 

 for den levende, det Sidste for den livløse Natur. Det er 

 som to Brødre, der gaae gjennem Verden, forbindende de 

 ueensartede, forsonende de stridige Elementer. Kulstoffet 

 forener sig kun med faa Grundstoffer, men af disse For- 

 bindelser bestaaer hele den levende Natur. Kisel forbinder 

 sig med næsten alle , og himmelstræbende Bjergmasser 

 saavelsom sjældne, farverige Ædelstene ere Vidner om dets 

 mærkelige Virksomhed. Faa Grundstoffer have havt den 

 Betydning for Jordens og Menneskelivets Udvikling som 

 Kisel, faa kunne antage saa vexlende Former og med 

 saa vidunderlig Villighed rette sig efter Forholdene som 

 det. Som Bjergkrystal ligger Kiselsyren i blanke Pyra- 

 mider og Prismer, saa regelmæssige som de vare slebne. 

 I St. Gotthard opnaae disse Dannelser en Vægt af 100 — 

 800 Pund, paa Madagascar endog et Omfang af 15 — 20'. 

 Opløst sprudler den frem af Jorden i Geisers kogende 

 Vand, og i overordenlig ringe Mængde forekommer den i 

 Havvandet, og dog har den her været Grundlaget for 

 Dannelsen af den uendelige Mængde Infusionshylstre , der 

 udgjøre Størstedelen af Sandet i Sahara, optræde paa Zante 



